เช็กสถานะเราไม่ทิ้งกัน วันนี้คลังงดโอนเงิน 5000 บาท ผู้ผ่านเกณฑ์รอรับพรุ่งนี้
ตรวจสอบสถานะ เราไม่ทิ้งกัน คลังงดโอนเงินเยียวยา 5000 บาท ผู้ที่ผ่านเกณฑ์รอรับเงินวันพรุ่งนี้ พร้อมย้ำผู้ขอทบทวนสิทธิ์ ที่ยังไม่ได้รับการติดต่อกลับ รีบไปยืนยันตัวตนภายใน 29 พ.ค. 63จากกรณีรัฐบาลเปิดมาตรการเยียวยาลูกจ้างชั่วคราว อาชีพอิสระ นอกระบบประกันสังคม ที่ได้รับผลกระทบจากเชื้อไวรัส โควิด-19 จะได้รับเงินสนับสนุนรายละ 5000 บาทต่อเดือน โดยต้องลงทะเบียนผ่านเว็บไซต์ www.เราไม่ทิ้งกัน.com เท่านั้น ซึ่งล่าสุดได้ปิดการลงทะเบียนขอรับสิทธิ์ไปแล้ว แต่ยังเปิดเว็บให้ตรวจสอบสถานะ ยกเลิกการลงทะเบียน ยื่นทบทวนสิทธิ์ เปลี่ยนแปลงข้อมูลการรับเงิน และยื่นข้อมูลเพิ่มเติมได้ล่าสุดนายธนกร วังบุญคงชนะ เลขานุการรัฐมนตรีว่าการกระทรวงการคลัง กล่าวถึงความคืบหน้าเงินเยียวยา 5000 บาท ผู้ได้รับผลกระทบจากสถานการณ์โควิด-19 ตามโครงการ เราไม่ทิ้งกัน ว่า ขณะนี้ผลการดำเนินการสำเร็จเรียบร้อยแล้ว 99 เปอร์เซ็นต์ ส่วนอีก 1 เปอร์เซ็นต์ คือส่วนที่ตกค้างจากการทบทวนสิทธิ์ ทั้งนี้มีผู้ผ่านเกณฑ์รับเงินเยียวยา 15 ล้านคน ซึ่งกระทรวงการคลัง จ่ายเงินเยียวยาครบแล้วทั้ง 15 ล้านคนสำหรับ อีก 2.4 แสนคน อยู่ระหว่างทบทวนสิทธิ์ เนื่องจากบางส่วนติดต่อได้ แต่ไม่สามารถนัดพบได้ หรือที่อยู่จริงในปัจจุบันไม่ตรงกับที่ได้ลงทะเบียนทบทวนสิทธิ์ไว้ และบางส่วนผู้พิทักษ์สิทธิ์พยายามติดต่อไปหลายครั้งก็ไม่สามารถติดต่อได้ โดยกลุ่มที่ไม่สามารถนัดพบได้ หรือติดต่อไม่ได้นั้น กระทรวงการคลังจะส่ง sms แจ้งให้ทราบอีกครั้ง และให้ไปติดต่อที่ สาขาธนาคารกรุงไทย เพื่อยืนยันตัวตนและการประกอบอาชีพได้จนถึงวันที่ 29 พ.ค. 2563อย่างไรก็ตาม กระทรวงการคลัง จะเริ่มจ่ายเงินเยียวยาอีกครั้ง ในวันที่ 25 พ.ค. 2563 เนื่องจากวันที่ 23-24 พ.ค. 2563 ตรงกับวันหยุดเสาร์-อาทิตย์.
ตรวจสอบสถานะ เราไม่ทิ้งกัน คลังงดโอนเงินเยียวยา 5000 บาท ผู้ที่ผ่านเกณฑ์รอรับเงินวันพรุ่งนี้ พร้อมย้ำผู้ขอ ทบทวนสิทธิ์ ที่ยังไม่ได้รับการติดต่อกลับ รีบไปยืนยันตัวตนภายใน 29 พ.ค. 63
เราไม่ทิ้งกัน,ลงทะเบียนเราไม่ทิ้งกัน,ลงทะเบียนรับเงิน 5000,www.เราไม่ทิ้งกัน.com,วิธีรับเงิน5000,เงินเยียวยา 5000 บาท,โควิด-19